Official Journal L 175 , 29/06/1973 P. 0005 - 0006



Ir-Regolament tal-Kunsill (KEE) Nru No 1707/73 tas-26 ta' Ġunju 1973 li jipprovdi għall-miżuri speċjali fir-rigward taż-żerriegħa tal-kolza u tar-rapa għaż-żriegħ, u li jaddatta fir-rigward ta' dawn il-prodotti in-nomenklatura mogħtija fir-Regolamenti Nru 136/66/KEE, (KEE) Nru 2358/71 u (KEE) Nru 950/68 IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 43 tiegħu; Wara li kkunsidra l-proposta mill-Kummissjoni; Wara li kkunsidra l-Opinjoni tal-Parlament Ewropew; Billi r-Regolament tal-Kunsill (KEE) Nru 2358/71 [1] tas-26 ta' Ottubru 1971 dwar l-organizzazzjoni komuni tas-suq fiż-żrieragħ ikopri ż-żrieragħ taż-żejt u l-frott oleoġenju għaż-żriegħ li jidħol fit-tariffa bl-intestatuta Nru ex 12.01; billi, għalhekk, dawk iż-żrieragħ ma jidħlux aktar fl-iskop tar-Regolament tal-Kunsill Nru 136/66/KEE [2] tat-22 ta' Settembru 1966 dwar l-istabbiliment ta' l-organizzazzjoni komuni fis-suq taż-żjut u x-xaħmijiet, kif l-aħħar emendat bl-Att li jikkonċerna l-Kondizzjonijiet ta' l-Adeżjoni u l-Aġġustamenti tat-Trattati; billi, għalhekk, huwa meħtieġ li tkun irratifikata n-nomenklatura li tirrigwardja l-prodotti elenkati f'Artikolu 1(2) tar-Regolament Nru 136/66/KEE u f'Artikolu 1 tar-Regolament (KEE) Nru 2358/71 [3]; billi r-Regolament (KEE) Nru 950/68 [4] dwar it-Tariffa Komuni Doganali, kif l-aħħar emendat bir-Regolament (KEE) Nru 1014/73 [5] għandu jkun mibdul kif xieraq; Billi r-Regolament (KEE) Nru 2358/71, li ilu japplika sa mill-1 ta' Lulju 1972, ma jagħmel l-ebda dispożizzjoni dwar ir-rifużjoni fuq l-esportazzjoni tal-prodotti li hu jkopri; billi, sabiex jiffaċilita t-transizzjoni mis-sistema li hemm provvediment dwarha f'Artikolu 28 tar-Regolament Nru 136/66/KEE lejn is-sistema l-ġdida, dispożizzjoni għandha ssir għall-miżuri li bihom ir-rifużjoni fuq l-esportazzjoni tista' tkun mogħtija matul perijodu limitat fuq iż-żerriegħa tal-kolza u tar-rapa għaż-żriegħ li huma esportati jew li dwarhom iffissar bil-quddiem ikun mitlub matul dak il-perjodu; ADOTTA DAN ID-REGOLAMENT: Artikolu 1 Fil-Kapitolu 12 ta' l-Anness "Tariffa Komuni Doganali" tar-Regolament (KEE) Nru 950/68, it-tariffa bl-intestatura Nru 12.01 għandha tkun emendata biex tinqara kif ġej: Intestatura Nru | Deskrizzjoni ta' l-oġġetti | Rata tad-dazju | % awtonomu jew levy | % konvenzjonali | 1 | 2 | 3 | 4 | | A.Għaż-żriegħ | B'xejn | | | B.Oħrajn | B'xejn | | Artikolu 2 1. It-test ta' Artikolu 1(2)(a) tar-Regolament 136/66/KEE huwa emendat biex jinqara kif ġej: "(a) 12.01 | Żrieragħ taż-żejt u l-frott oleoġenju, sħiħ jew imfarrak: | BOħrajn." | 2. It-test ta' Artikolu 1 tar-Regolament (KEE) Nru 2358/71 f'dak li jikkonċerna t-tariffa bl-intestatura Nru ex 12.01 huwa mibdul b'dan it-test li ġej: "12.01 | Żrieragħ taż-żejt u l-frott oleoġenju, sħiħ jew imfarrak: | AGħaż-żriegħ." | Artikolu 3 Ir-rifużjoni li hemm provediment dwarha f'Artikolu 28 tar-Regolament Nru 136/66/KEE għandha tkun mogħtija għall-esportazzjoni taż-żerriegħa tal-kolza u tar-rapa għaż-żriegħ li kienu ġew esportati jew li dwarhom ir-rifużjoni kienet iffissata bil-quddiem matul il-perjodu mill-1 ta' Lulju 1972 sal-31 ta' Jannar 1973. Artikolu 4 Dan ir-Regolament għandu jidħol fis-seħħ nhar l-1 ta' Settembru 1973. Dan ir-Regolament għandu jkun jorbot fl-intier tiegħu u japplika direttament fl-Istati Membri kollha. Magħmul fil-Lussemburgu, fis-26 ta' Ġunju 1973. Għal-Kunsill Il-President R. Van Elslande [1] ĠU L 246, tal-5.11.1971, p. 1. [2] ĠU No 172, tat- 30.9.1966, p. 3025/66. [3] ĠU No L 73, tas-27.3.1972, p. 14. [4] ĠU No L 172, tat-22.7.1968, p. 1. [5] ĠU No L 106, ta' l-20.4.1973, p. 1. --------------------------------------------------